Jeg tillater meg å stille følgende spørsmål til kulturministeren: «Dersom Holmenkollbakken fortsatt skal være en arena for internasjonale mesterskap, må det fortrinnsvis bygges en ny bakke. Oslo kommune stipulerer kostnadene til 310 mill. kr og har i sine kalkyler beregnet at staten bidrar med 50 % i henhold til praksis for kostnadsdeling når det gjelder nasjonalanlegg. Regjeringen foreslår nå å bidra med 70 mill. kr. eller under en fjerdedel av kostnadene til ny hoppbakke, noe som vanskeliggjør et mulig ski-VM i Oslo i 2011. Er 70 mill. kr et endelig fastsatt beløp fra staten?»